

**REPUBLIKA HRVATSKA**

**VUKOVARSKO**-**SRIJEMSKA ŽUPANIJA**

**msotw9_temp0**

**OPĆINA TOVARNIK**

**OPĆINSKO VIJEĆE**

##### KLASA: 021-05/18-03/39

URBROJ: 2188/12-04-18-1

Tovarnik, 26.11.2018.

Temeljem članka 17., stavka 3. alineje 3. Zakona o sustavu civilne zaštite. (Narodne novine 82/15) i članka 41. Statuta Općine Tovarnik ("Službeni vjesnik“ Vukovarsko-srijemske županije 4/13, 14/13 i 1/18 ), općinsko vijeće Općine Tovarnik, na svojoj 12. sjednici održanoj 26.11.2018., donosi:

**ODLUKU**

**o određivanju pravnih osoba od interesa za civilnu zaštitu u Općini Tovarnik**

**Članak 1.**

Pravne osobe od interesa za sustav civilne zaštite na području Općine Tovarnik:

1. **Agro-Tovarnik d.o.o., Ulica vlč. I. Burika 34, Tovarnik, OIB:78629035106**

**Članak 2.**

Pravna osoba od interesa za sustav civilne zaštite iz članka 1. ove Odluke je pravna osoba koja svojim proizvodnim, uslužnim, materijalnim, ljudskim i drugim resursima je najznačajniji nositelj tih djelatnosti na području Općine Tovarnik.

**Članak 3.**

Pravna osoba iz članka 1. ove Odluke je dio operativnih snaga sustava civilne zaštite Općine Tovarnik.

**Članak 4.**

Pravnoj osobi iz članka 1. ove Odluke izvršno tijelo dostaviti će kopiju Plana zaštite i spašavanja te Civilne zaštite, koji će sadržavati točno određene mjere i aktivnosti koje treba provoditi u slučaju prijetnje, nastanka i posljedica katastrofa i velikih nesreća.

**Članak 5.**

Temeljem dostavljenih planova, pravna osoba od interesa za sustav civilne zaštite Općine Tovarnik u svojim operativnim planovima planirat će provedbu dobivenih mjera i aktivnosti.

**Članak 6.**

Stupanjem na snagu ove Odluke prestaje važiti Odluka o određivanju pravnih osoba od interesa za sustav civilne zaštite Općine Tovarnik, KLASA:021-05/16-03/19, URBROJ:2188/12-04-16-1 usvojena na Općinskom vijeću dana 31. svibnja 2016. godine.

**Članak 7.**

Po jedan primjerak (kopija) ove Odluke dostavit će se pravnoj osobi navedenoj u ovoj Odluci i Područnom uredu za zaštitu i spašavanje Vukovar.

**Članak 8.**

Odluka stupa na snagu osmi dan od dana objave u Službenom vjesniku Vukovarsko-srijemske županije.

PREDSJEDNIK OPĆINSKOG VIJEĆA

Dubravko Blašković

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**